PREDKLADACIA SPRÁVA


Ministerstvo pôdohospodárstva a rozvoja vidieka Slovenskej republiky predkladá podľa § 3 ods. 1 a § 30 ods. 1 zákona Národnej rady Slovenskej republiky č. 152/1995 Z. z. o potravinách v znení neskorších predpisov návrh vyhlášky Ministerstva pôdohospodárstva a rozvoja vidieka Slovenskej republiky, ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 30/2014 Z. z. o požiadavkách na nápoje v znení vyhlášky č. 158/2016 Z. z. (ďalej len „návrh vyhlášky“) ako iniciatívny návrh.
Návrh vyhlášky sa predkladá z dôvodu potreby úpravy požiadaviek na pivo a bol vypracovaný na podnet praxe vzhľadom k vývoju trhu a preferenciám spotrebiteľov. Úprava v návrhu vyhlášky reflektuje na potrebu zadefinovania nových typov nápojov z piva alebo obsahujúcich pivo, nových zložiek a nových postupov pre výrobu týchto nápojov. Návrh vyhlášky umožní výrobcom piva vytvárať nové typy výrobkov a prispôsobiť svoju výrobu požiadavkám trhu za predpokladu dodržiavania kvalitatívnych hygienických požiadaviek.
Návrh vyhlášky sa netýka pôsobnosti miestnej územnej samosprávy.

